3 Eingriffe in den Text beschränken sich 
auf die Auflösung von Abkürzungen, die 
Modernisierung der Zeichensetzung sowie 
Groß- und Kleinschreibung: in Großschrei- 
bung erscheinen nur Satzanfänge und Ei- 
gennamen. 


Anhang 
l, Ladislaus Sunthaym, Beschreibung Kitzingens um 1500 


Stutigart, Württembergische Landesbibliothek, Cod, hist. 2° 249, fol. 154-156. 


Das Milntal ist ain guet tal, hat guetten weinwachs. 

Kytzing, ain stat vnd sloß vnd gefurstz frawenkloster; da ain schöne stainene pruck- 
hen mit ettlichn swigpogen; ist des margrafen von Brandenburg; vnd die stat ist 
vom kloster pawt worden; vnnd [fol. 155") das ratthaws ist noch der abbtesin vonn 
Kytzing; haben ir darauff gelichenn xv“ Reinisch guldin; vnde am rathawß seind 
fleisch pennckh vnd prot pennck in ain zal xxxvj; gibt yede ain Quotember ain Rei- 
nischen gulden; pringt ain jar von ainer pannck iiij fl. d. Item so man in das rawt- 
haws geet, vnder der stiegen sein funff chräm laden, gibt yeder ain jar vj Reinisch 
gulden; vnd dieweil die abbtesin die xv“ Reinischen gulden nit zalt, so nymbitz ain 
rat zu Kytzing als ein, pringt ain jar hundert Ixxiiij gulden. 

Item zw Kytzing ist ain stainene pruckhen vber den Män, die hatt xvij gewelbt swig- 
pogen vnnd zwen frey thurn auff der pruckhen; und auff yedem thurn ain thurner, 
hat yeder ain jar Ixxx Reinisch gulden: Brucker turn, Masantzer turn khert in di 
vorstat; der stat thurn nebem rathaws, darein legt man di gefanngen; am mitten im 
marckt ain turn, dar auff ain wachter, hat ain jar lij Reinisch gulden vnd holtz gnüg; 
Faltar thurn. 

Zu Kytzing in der vorstat ligt das frawenkloster sannd Benedicten ordenn, da sind 
nur edl frawen in, hat gestifft kunig Pivs oder Pipinus, kunig zu Frannckreich, in 


den eren seiner mueml sannd Hadelay, die darin begraben leyt vnd abbtesin da- 
ist auch abtessin dar in gewesen 


bistumb Wirtzpurg. 

Item kunig Pipinus hatt gestifft das kloster [fol. 155”] Swartzach sannd Benedicten 
orden, sein edel; vnd sannt Waldpurg, abbtesin zu Kytzing, seiner muenl, ligt be- 
graben zum Swanberg auff dem perg slosß, darauff kunig Pipinus sein gesas gehal- 
ten hat, ain meil von Kytzingen gelegen; zu dem selben slos sein zwelff burcklehn, 
davon sein xii pflueg aussgangen; und haben zwen fliessnnd prunen am perg; da ligt 
ain capell am slos, geweicht in der eren sannd Waldpurg. 

Kunig Pipinus hat auch gestifft die pruck zu Kytzingen und hat daran pawt xxxvj 
jar; vnd hat die stat vnd kloster genannt Kytzing nach ainem hirten Kytz genannt, 
der ligt begraben vnder aynem swigpogen vnder ainem eysen gater. 

Item den zol auff der pruckhen zu Kytzing hat gestifft kunig Pipinus in den eren 
seiner muemel sannd Hadalaiga; vnnd man gibt von ainem pferdt ain alten haller, 
von vj pferdten iij pfenig vnd nit mer; vnd fiert ainer hundertausent gulden werdt 
oder swär, so gibt er nit mer, vnd kain mensch gibt nichts; vnd der zol ist der abb- 
tessin. 

Item die klosterfrawen zu Kytzing haben ain holtz, haist der Vorst; vmb das gab in 
der margraff von Brandenburg und herr Hanns Fuchs vil tausent gulden; vnd das 
holtz ist ainer meil lanng vnd ainer meyl prait von Kytzing der stat bis gen 
Swartzach der stat; dar inen rynnen zwen päch: der Rotpach fleust mitten dar- 
durch, vnnd Lanckhaimer pach rindt an aynem ort dardurch; so ligen im holtz ob 
viertzig wisen, da von haben sy gült ob Ix gulden und holtz [fol. 156] gnuüg in das 
Kloster. 

Item die stat Kytzing hat ob xviij” morgen, das ist halbe jeuch weingartenn; davon 
haben die klosterfrawenn albeg den x. einer; vnnd was man gueter verkaufft, hew- 
ser, weingarten, äcker, wisen, haben sy den sexten phennigen von, ist genannt 
hanndtlan; vnd sy sindt vast reich gewesen; sy haben den zehenndt zu Tetlbach ver- 
kawfft umb v" reinisch gulden; die conuent herren zu Pirckling haben von in kawfft 
ain zehenndt zu Ypphoff der stat vmb iii 1/2" reinisch guldin, sy haben vmb Ix” rei- 

nisch gulden verkawfft, ist pesser dan hundert tausent gulden; vnd wann sy nichts 
verkawfft hietten, so hetten sy alle jar xx" gulden geltz vff vehebenn. 

Item das slos Swanberg, ist der edlewt Weinckaimer genannt. 

nn. von Brandenburg gab der abbtessin von Kytzing vmb den zoll 
je r iS pruckhn zu Kytzing vnd vmb die penckh vnnd laden vnderm rathawß xxx" 
gulden. 

sn an gestat lanndtwerung, die dy herschafft von Brandenburg mit nach 
raisen vnd anndern vmb die stifft erlitten; vnnd das sy darauff pracht haben 42 000 


gulden. 

